Na osnovu člana 54. Zakona o radu u institucijama Bosne i Hercegovine („Službeni glasnik BiH“, br. 26/04, 7/05, 48/05, 60/10, 32/13 i 93/17), člana 8. Odluke o uslovima i načinu prijema pripravnika VII stepena stručne spreme u radni odnos u institucije Bosne i Hercegovine („Službeni glasnik BiH“ br. 52/05, 102/09 i 9/15) i Odluke o potrebi prijema pripravnika visoke stručne spreme, broj: 04-34-2-376-1/21 od 30.12.2021. godine, Agencija za rad i zapošljavanje Bosne i Hercegovine raspisuje

**JAVNI OGLAS**

**za prijem pripravnika visoke stručne spreme**

**u Agenciji za rad i zapošljavanje Bosne i Hercegovine**

**I PRIPRAVNIK**

**1/01-Pripravnik sa završenim pravnim fakultetom (VII stepen), odnosno, sa završenim prvim ciklusom školovanja pravnog fakulteta koji je vrednovan sa najmanje 180 ECTS bodova, sa poznavanjem rada na kompjuteru i znanjem engleskog jezika- dva (2) izvršioca**

Mjesto rada: Sarajevo

**Opis poslova i radnih zadataka:** pripravnik će obavljati poslove sa ciljem osposobljavanja za samostalan rad u okviru svoje struke i sticanja potrebnog radnog iskustva od jedne (1) godine u svrhu polaganja stručnog upravnog ispita.

**II USLOVI ZA PRIJEM**

**1. Opšti uslovi**:

Za prijem u radni odnos pripravnik mora ispunjavati slijedeće opšte uslove propisane članom 10. Zakona o radu u institucijama Bosne i Hercegovine:

-da ima navršenih 18 godina života;

-da je državljanin BiH;

-da protiv kandidata nije pokrenut krivični postupak za krivično djelo za koje je predviđena kazna zatvora od 3 i više godina ili da kandidatu nije izrečena zatvorska kazna za krivično djelo učinjeno sa umišljajem u skladu sa krivičnim zakonima u Bosni i Hercegovini;

-da nije obuhvaćen odredbom člana IX stav (1) Ustava BiH;

- da je fizički i psihički sposoban za obavljanje poslova pripravnika.

**2.** **Posebni uslovi**:

Pored opštih uslova propisanih Zakonom o radu u institucijama BiH, kandidat treba da ispunjava slijedeće uslove:

-visoka stručna sprema, završen pravni fakultet (VII stepen), odnosno završen prvi

ciklus školovanja pravnog fakulteta koji je vrednovan sa najmanje 180 ECTS bodova,

-da nema ostvaren radni staž od jedne godine ili više nakon sticanja visoke stručne spreme;

-znanje engleskog jezika

-poznavanje rada na računaru.

**III TRAJANJE RADNOG ODNOSA**

Radni odnos sa najuspješnijim kandidatima zasniva se na period od jedne (1) godine.

**IV POTREBNI DOKUMENTI:**

 Kandidati su dužni, uz prijavu sa kratkom biografijom, koju su svojeručno potpisali, dostaviti slijedeća dokumenta:

1) Diplomu ili uvjerenje o diplomiranju ( uvjerenje ne može biti starije od jedne godine, odnosno od roka potrebnog za izdavanje diplome), odnosno za kandidate koji su visoko obrazovanje stekli po bolonjskom sistemu studiranja uz fakultetsku diplomu i dodatak diplomi, a u slučaju da fakultet nije završen u BiH, kandidat je dužan dostaviti dokaz o nostrifikaciji diplome;

2) Dokaz da nema ostvaren radni staž nakon sticanja visoke stručne spreme u trajanju od 1 (jedne) godine ili više što dokazuje ovjerenom kopijom radne knjižice ( naslovna strana kao i stranica sa podacima o radnom stažu) ili potvrdom/ uvjerenjem Zavoda za zapošljavanje ili potvrdom PIO/MIO da nisu registrirani u matičnoj evidenciji;

Ukoliko je datum sticanja visoke stručne spreme stariji od jedne godine, kandidat je dužan dostaviti dokaz da nema ostvaren radni staž nakon sticanja visoke stručne spreme u trajanju od jedne godine ili više (kopija radne knjižice ili potvrda/uvjerenje Zavoda za zapošljavanje;

3) Uvjerenje o državljanstvu ( ne starije od 6 mjeseci od dana izdavanja nadležnog organa);

4) Izjava kandidata da nije obuhvaćen odredbom člana IX stav (1) ustava Bosne i Hercegovine (ovjerena kod nadležnog opštinskog organa i ne starija od tri mjeseca);

5) Dokaz o znanju engleskog jezika;

6) Dokaz o poznavanju rada na računaru.

**Napomena:**

Izabrani kandidat je dužan, prije potpisivanja ugovora o radu, dostaviti ljekarsko uvjerenje o zdravstvenoj sposobnosti za obavljanje poslova radnog mjesta na koje se prijavio i uvjerenje da se protiv njega ne vodi krivični postupak izdato od nadležnog suda ( ne starije od tri mjeseca), jer u suprotnom neće doći do potpisivanja ugovora o radu, odnosno kandidat će se skinuti sa liste uspješnih kandidata.

Dokumenti koji se prilažu uz prijavu moraju biti originali ili ovjerene kopije.

**PROCEDURA IZBORA:**

Postupak izbora provesti će Komisija za izbor pripravnika. Kandidati koji ispunjavaju uslove raspisanog javnog oglasa i čije prijave su kompletne i pravovremene, podliježu provjeri znanja koju, u skladu sa Odlukom o uslovima i načinu prijema pripravnika visoke stručne spreme u radni odnos, provodi Komisija za izbor pripravnika.

Prijava sa biografijom, adresom i kontakt telefonom, te svim traženim dokumentima koje je potrebno dostaviti u originalu ili ovjerenoj kopiji predaje se najkasnije do **26.01.2022.** godine, putem pošte preporučeno, na adresu:

AGENCIJA ZA RAD I ZAPOŠLJAVANJE BOSNE I HERCEGOVINE

ul. Đoke Mazalića broj 3/1

71 000 SARAJEVO

Sa naznakom: „Javni oglas za prijem pripravnika visoke stručne spreme“ u Agenciji za rad i zapošljavanje Bosne i Hercegovine – NE OTVARATI“